*****

ΚΑΝΟΝΙΣΜΟΣ (ΕΟΚ) αριθ. 2037/86 ΤΗΣ ΕΠΙΤΡΟΠΗΣ

της 30ής Ιουνίου 1986

που καθορίζει τα εξισωτικά ποσά προσχώρησης που εφαρμόζονται στον τομέα των σιτηρών για την περίοδο 1986/87 καθώς και τους συντελεστές που πρέπει να ληφθούν υπόψη για τον υπολογισμό των ποσών που εφαρμόζονται σε ορισμένα μεταποιημένα προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 467/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος των εξισωτικών ποσών προσχώρησης στον τομέα των σιτηρών, λόγω της προσχώρησης της Ισπανίας (1), και ιδίως το άρθρο 7,

Εκτιμώντας:

ότι, σύμφωνα με το άρθρο 72 παράγραφος 1 της πράξης προσχώρησης, τα εξισωτικά ποσά προσχώρησης ισούνται με τη διαφορά που υπάρχει μεταξύ των τιμών που καθορίζονται για την Ισπανία και των τιμών παρεμβάσεως που ισχύουν για την Κοινότητα με τη σύνθεσή της στις 31 Δεκεμβρίου 1985·

ότι, σύμφωνα με το άρθρο 111 παράγραφος 3 της εν λόγω πράξης, τα εξισωτικά ποσά προσχώρησης που εφαρμόζονται στα μεταποιημένα προϊόντα προέρχονται από εκείνα που εφαρμόζονται στα προϊόντα στα οποία αναφέρονται, με τη βοήθεια συντελεστών που πρόκειται να καθοριστούν· ότι οι συντελεστές αυτοί πρέπει να καθοριστούν λαμβάνοντας υπόψη, αφενός, τα τεχνικά στοιχεία της μεταποιήσεως και, αφετέρου, το γεγονός ότι αυτά τα εξισωτικά ποσά εφαρμόζονται συγχρόνως κατά τις εισαγωγές, τις εξαγωγές και τις συναλλαγές μεταξύ της Κοινότητας με τη σύνθεσή της στις 31 Δεκεμβρίου 1985 και της Ισπανίας·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Τα εξισωτικά ποσά προσχώρησης που εφαρμόζονται στα προϊόντα που αναφέρονται στο άρθρο 1 στοιχεία α) και β) του κανονισμού (ΕΟΚ) αριθ. 2727/75 του Συμβουλίου (2) καθορίζονται για την περίοδο εμπορίας 1986/87 στο παράρτημα Α.

2. Στο παράρτημα Β καθορίζονται:

- τα εξισωτικά ποσά προσχώρησης που εφαρμόζονται στα προϊόντα που αναφέρονται στο άρθρο 1 στοιχείο γ) του κανονισμού (ΕΟΚ) αριθ. 2727/75 για την περίοδο εμπορίας 1986/87,

- οι συντελεστές που αναφέρονται στο άρθρο 111 παράγραφος 3 της πράξης προσχώρησης.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 53 της 1. 3. 1986, σ. 25.

(2) ΕΕ αριθ. L 281 της 1. 11. 1975, σ. 1.

ΠΑΡΑΡΤΗΜΑ Α

1.2.3 // // // // Κλάση

του κοινού

δασμολογίου

// Περιγραφή εμπορευμάτων

// Εξισωτικό ποσό

προσχώρησης

(ECU/τόνο) // // // // 10.01 Β Ι // Μαλακό σιτάρι και σμιγάδι // 6,86 // 10.01 Β ΙΙ // Σκληρό σιτάρι // 88,54 // 10.02 // Σίκαλη // 11,42 // 10.03 // Κριθάρι // 13,94 // 10.04 // Βρώμη // 13,41 // 10.05 Β // Καλαμπόκι, εκτός από το υβρίδιο που προορίζεται για σπορά // 6,86 // 10.07 Α // Φαγόπυρο το εδώδιμο // 13,94 // 10.07 Β // Κεχρί // 13,94 // 10.07 Γ ΙΙ // Σόργο, εκτός από το υβρίδιο που προορίζεται για σπορά // 13,94 // 10.07 Δ Ι // Τριτικάλ // 11,42 // 10.07 Δ ΙΙ // Άλλα προϊόντα // 13,94 // // //

ΠΑΡΑΡΤΗΜΑ Β

1.2.3.4 // // // // // Κλάση

του κοινού

δασμολογίου

// Περιγραφή εμπορευμάτων

// Συντελεστής // Εξισωτικό ποσό

προσχώρησης

(ECU/τόνο) // // // // // 11.01 Α // Αλεύρι από μαλακό σιτάρι ή σμιγάδι // 1,14 // 7,82 // 11.01 Β // Αλεύρι από σίκαλη // 1,25 // 14,28 // 11.02 Α Ι α) // Πλιγούρια και σιμιγδάλια από σκληρό σιτάρι // 1,52 // 134,58 // 11.02 Α Ι β) // Πλιγούρια και σιμιγδάλια από μαλακό σιτάρι // 1,23 // 8,44 // // // //